# Донецька область

| Донецька область |
| --- |
| укр. *Донецька область* |
|

|  |  |
| --- | --- |
|  |  |

 |
| образок |
| Основна інформація |
| Країна |  Україна |
| Адміністратівный центер | Донецьк (де юре) Краматорьск (де факто) |
| Найвекшы міста | Донецьк, Маріуполь, Макіївка, Краматорьск, Словяньск, Бахмут, Покровск, Єнакієве, Сіверьскодонецьк |
| Входить | 8 раёнів |
| Теріторія і обывательство |
| Хоснованя | 17. юла 1932 |
| Урядный язык | україньскый |
| Розлога | 26 517 км² |
| Обывательство | 4 059 372 |
| Густота обывательства | 152,97/км² |
| Етнічны ґрупы | Українцї (57%) Росіяне (38%) Ґрекы (1,6%) |
| Офіціалны адресы |
| Вебова сторінка | Донецька ОДА Донецька облрада |
| Мапа |
| полога |
|  |

**Доне́цька о́бласть** (укр. *Донецька область*) є єдна з областей Україны, котра лежыть на выходї штату. Єй головне місто є Донецьк, але кедьже в области проходять воєньскы дїяня од року 2014 і єй часть під російсков окупаціёв, центер практічно перенесли до Краматорьска. Область гранічіть із Луганьсков, Днїпропетровсков, Харьковсков, Запорізьков областями і має граніцю з Ростовсков областёв Росії.

До новембра 1961 область ся называла Сталіньска, а Донецьк — Сталіно, на честь бывшого совєтьского політіка Йосифа Сталіна. В процесї „десталінізації“ была область переменована на нынїшню назву подля рїкы Сіверьскый Донецьк.

Донецька область є єднов із найважнїшых промысловых областей Україны, окреме в тяжкій промысловости, металурґії, углёдобуваню і машынобудованю. Она має тыж і богаты природны ресурсы, як камяне угля.

## Адміністратівне дїлїня

До року 2020 область мала дїлїня на 18 раёнів і 28 міст обласного вызнаму з властныма справныма орґанами. По адміністратівній реформі з року 2020 было створено 8 новых раёнів, з котрых три (Горлівскый, Донецькый, Кальміускый) суть окупованы непризнанов самовыголошенов ДЛР, і так екзістують лем де юре.

| Мапа | Чісло | Русиньска назва | Україньска назва | Місто
 |
| --- | --- | --- | --- | --- |
| 12345678
 |
| 1 | Краматорьскый раён | Краматорський район | Краматорьск
 |
| 2 | Бахмутьскый раён | Бахмутський район | Бахмут
 |
| 3 | Покровскый раён | Покровський район | Покровск
 |
| 4 | Горлівскый раён | Горлівський район | Горлівка
 |
| 5 | Волновашскый раён | Волноваський район | Волноваха
 |
| 6 | Донецькый раён | Донецький район | Донецьк
 |
| 7 | Маріупольскый раён | Маріупольський район | Маріуполь
 |
| 8 | Кальміускый раён | Кальміуський район | Кальміуск
 |

## Обывательство

Дінаміка етнічного та языкового сложіня обывательства на теріторії Донецькой области
Найвекше пошырёваня материньского языка у містах і сельрадах Донецькой области подля перепису 2001
Подля 1. фебруара 2015 р. обывательство Донецькой области было 4 288 258 людей (10,11% од обывательства Україны). Густота 162,49 чоловік/км². Містьске обывательство творить 90,84%. Етнічне зложіня: Українцї 56,87%, Росіяне 38,22%, Ґреци 1,6%, Білорусы 0,92%, Татары 0,4%, Армяне 0,33%, Жыде 0,18% і іншы. Обывательство ся вызначає многонародностым, ту жыють веце 120 етнічных народностей.

В народностім зложінї обывательства области Українцї переважають над Росіянами. У теріторіалнім обывательству векшына часть Українцїв є в северных, северозападных і югозападных раёнах области. У трёх містах (Донецьк, Макіївка і Єнакієве) часть Росіян є трохы векшов чім самых Українцїв.

## Референції